الاخوان والأخوات المتتبعات والمتتبعين المقاطعون والمقاطعات الأفاضل تفاعلوا وبارطاجيو معانا  المقال في الاول  قالو شي مداويخ يدعون للمقاطعه شويه قالو خونه  شويه قالو راه جيعانين  وداكشي افتراضي  شويه قاليك اسيدي اللي مشراش الحليب غادي يلصقو ليه تهمه نشر اخبار زائفه و يصيفطوه لعكاشه ه دابا تيقولو  اتأسف علی بعض التعابير  و رمضان شهر التساموح  تا سييييييير  وسنعمل و كدا وكدا و حمايه المستهلك  تا اصاحبي سكتي عامين هادي  جيتي حتال دابا او جابوك  تدير خطاب بن علي قبل فراره لسعوديه  قول لصحابك في الحكومه و الباطرونا نقصو من الثمن  حنا معندك متقولينا  الاسعار غاليه والاثمنه غير معقوله  اتبقی تلوي في الهضره لاش ؟ خلي بوسعيد يعتدر خلي مريم بنصالح تهضر او مول مازوط اللي كان تيشرب علينا في الحيب و تيقول غير افتراضي هبطو معانا للواقع  نتا اصاحبي راك عارف كيفاش جيتي و البعض يلقبك ببنعرفه  فغير بقی ساكت حتی تسالي مده احتجازك  الخوت هاد الدخان ديالهم  راه فقط باش يتظاهرو بأنهم غادي يشكلو لجنه و كدا وستدرس و المستهلك اولا و كدا وكدا  وفيناهيا اللجان و التحقيقات ديال شحال هدا  وراه مكين والو الخيار الوحيد معا هادو  هو مواصله المقاطعه  دابا راه ملامح نجاح المقاطعه واضحه ملي ولاو جايبين لينا بنعرفه شخصيا يتأسف علی السب ديال وزرائه  و بعض الالفاظ  وان رمضان شهر التسامح  زعما سمحو للشركات  سير قوليهم نعامسي ينقصو من الاثمنه ديال هاد المنتوجات  الشعب معندك متقوليه  حمايه المستهلك  قدرتي تحمي تا راسك بقی غير حنا  المغاربه لقاو الاسلوب المثالي ديال معاقبه الاحتكار  تيشوفو شركه من الشركات اللي متافقين علی الشعب  تيقاطعوهم الی ان يخفضو الاسعار  مبغاوش يخفضو الاسعار  يتسببون لانفسهم في الخسار  نقصو من الاسعار تيشري من عندهم الشعب و يقاطع اللي بقی مغلي  ببساطه  ومن تحت المانطه بلا صداع بلا مشاكيل بلا والو ومع الاحترام لمؤسسات البلاد ولرموزها طبعا و الاشكال اقتصادي وليس سياسي قط اللي مخلط السياسه بالاقتصاد ليس الشعب وانما رجال الاعمال اللي بغاو يشدو كلشي  وايلاما بغيتيش تشري نتا مداويخ و خائن و جيعان و غادي نصيفطوك للحبس مقاطعون